ചൈനയിലെ വെള്ളപ്പൊക്കത്തിലും ചുഴലിക്കാറ്റിലും 63 മരണം ചൈനയുടെ കിഴക്കന് പ്രവിശ്യയില് ഇന്ഫാ ചുഴലിക്കാറ്റില് വ്യാപക നാശനഷ്ടം. സെക്കന്ഡില് 38 മീറ്റര് വേഗതയില് വരെ കാറ്റ് വീശി. ഹെനാന് പ്രവിശ്യയില് ഉണ്ടായ വെള്ളപ്പൊക്കത്തില് 63 പേര് മരിച്ചു. ഈ വര്ഷത്തെ ആറാമത്തെ ചുഴലിക്കാറ്റാണ് സൗഷാന് നഗരത്തിലെ പുറ്റുവോ ജില്ലയില് ആഞ്ഞടിച്ചത്. ചുഴലിക്കാറ്റ് സെജിയാങ്ങിന്റെ ജിയാക്സിംഗ് നഗരത്തിനും ജിയാങ്സു പ്രവിശ്യയിലെ ക്വിഡോംഗ് നഗരത്തിനും ഇടയിലുള്ള തീരപ്രദേശങ്ങളില് മണ്ണിടിച്ചിലുണ്ടാക്കുമെന്ന് കാലാവസ്ഥാ അധികൃതര് പ്രവചിച്ചു . പ്രവിശ്യാ തലസ്ഥാനമായ ഷെങ്ഷൗവിലെ വെള്ളപ്പൊക്കത്തില് ഒരു സബ്വേ മെട്രോ ട്രെയിനും തുരങ്കവും വെള്ളപ്പൊക്കത്തില് മുങ്ങി. 12 പേരാണ് ഇവിടെ മരിച്ചത്. Read Also: യു.കെ.യില് പുതിയ കൊവിഡ് വകഭേദം കണ്ടെത്തി ആയിരം വര്ഷത്തിനിടയിലെ ഏറ്റവും കനത്ത മഴയാണിത്. വെള്ളപ്പൊക്കമുണ്ടായ നദിയുടെ വെള്ളം തിരിച്ചുവിടാന് ചൈനയുടെ സൈന്യം തകര്ന്ന ഡാം തുറന്നു വിട്ടിരുന്നു. പതിറ്റാണ്ടുകളായി കാണാത്ത തീവ്രതയുടെ വെള്ളപ്പൊക്കമാണ് ചൈന അനുഭവിച്ചുകൊണ്ടിരിക്കുന്നത്. പേമാരിയില് ഹെനാന് പ്രവിശ്യയിലെ മൂന്ന് ദശലക്ഷം ആളുകളെ ബാധിച്ചിട്ടുണ്ടെന്നും മൊത്തം 376,000 പ്രദേശവാസികളെ സുരക്ഷിത സ്ഥലങ്ങളിലേക്ക് മാറ്റിപ്പാര്പ്പിച്ചിട്ടുണ്ടെന്നും പ്രൊവിന്ഷ്യല് എമര്ജന്സി മാനേജ്മെന്റ് വകുപ്പ് അറിയിച്ചു. ദുരന്തത്തില് സാമ്ബത്തിക നഷ്ടം 65.5 ബില്യണ് യുവാന് 10 ബില്യണ് യുഎസ് ഡോളര് ആയി ഉയര്ന്നു. നഗരത്തിന് ചുറ്റുമുള്ള 10 വ്യത്യസ്ത അപകടമേഖലകളിലായി 8,000 സൈനികര് രക്ഷാ പ്രവര്ത്തനം നടത്തുന്നതായി സര്ക്കാര് സിന്ഹുവ വാര്ത്താ ഏജന്സി റിപ്പോര്ട്ട് ചെയ്തു. പരിക്കേറ്റവരെയും കുടുങ്ങിക്കിടക്കുന്നവരെയും രക്ഷിക്കാനും, ഇതോടൊപ്പം വെള്ളപ്പൊക്കമുണ്ടായ റോഡുകള് ശരിയാക്കുന്നതിനുമായി അഗ്നിശമന സേനാംഗങ്ങള് ഗ്രാമങ്ങളില് പര്യടനം നടത്തുകയാണ്.